**KIEGÉSZITŐ MELLÉKLET**

**A társaság neve: SAVARIA VÁROSFEJLESZTÉSI NONPROFIT KFT**

1. **A Társaság bemutatása**
	1. **Alakulás, a gazdálkodás fő célja**

Szombathely Megyei Jogú Város Közgyűlése megtárgyalta, és az előterjesztés szerint jóváhagyta a Savaria Városfejlesztési KFT. Alapító Okirat módosítását a 89/2013.(II.28.) számú Közgyűlési határozatával.

A gazdálkodó létrehozásának célja:

Az alapító az Ötv. 8. §-ában meghatározott településfejlesztési feladatainak ellátására, a területi alapú város rehabilitációval és városfejlesztéssel kapcsolatos tevékenységek, és a rehabilitációval kapcsolatos közcélú szervezési-lebonyolítási feladatok végzését, a kijelölt területek rehabilitációs városfejlesztési eszközökkel történő megújítását tűzte a társaság céljául. Ennek keretében az alapító alapvető célja, és érdeke a meglévő közterületek megújítása, új közterületek, zöldfelületek kialakítása, az épületállomány felújítása, a felújításra alkalmatlan épületek, és üres telkek egyéb módon történő fejlesztése, korszerű infrastruktúra kialakítása.

A társaság az alapító által kijelölt rehabilitációs akcióterületek teljes körű fejlesztéséhez kapcsolódó feladatokat látja el, ennek keretében többek között elkészíti, és felülvizsgálja az akcióterületi tervet, koordinálja a gazdasági partnereket, az építési tevékenységet, továbbá adminisztratív, információs feladatokat is ellát.

**1.2 Főbb szervezeti változások**

**Működési forma: Nonprofit Korlátolt Felelősségű Társaság**

A beszámolási időszakban a társaság működési formája Nonprofit Korlátolt Felelősségű Társaságra módosult.

 A Kft. a beszámolási időszakban rendszeres gazdasági tevékenységet a székhelyén kívül nem folytatott.

A számviteli beszámoló, és az ahhoz kapcsolódó kiegészítő mellékletek, jelentések a jogszabályok által előírt nyilvánosságon túl, a székhelyén is mindenki számára megtekinthető.

**1.3 Tevékenységi kör**

A Társaság fő-tevékenységi köre / TEÁOR száma/:

7490: Máshova nem sorolható egyéb szakmai, tudományos, műszaki tevékenység.

**1.4 Cím**

A Társaság cégbejegyzés szerinti székhelye**:** 9700 Szombathely, Fő tér 23-2 szám.

**1.5 Tulajdonosok**

A Társaság tulajdonosa:

**Szombathely Megyei Jogú Város Önkormányzata**

**1.6 Ügyvezető: Benkő János**

 **A társaság ügyvezetése:**

 A mérlegbeszámoló aláírására az ügyvezető jogosult.

1. **A számviteli politika alkalmazása**
	1. **Könyvvezetés módja**

A társaság a számvitelről szóló 2000. évi C. tv. 12. § (3) bekezdése alapján **kettős** **könyvvitel vezetésére kötelezett**.

* 1. **Könyvvezetés pénzneme**

A Társaság könyveit magyar nyelven, forintban, a kettős könyvvitel elvei, és szabályai szerint vezeti.

* 1. **Könyvvizsgálat**

A Társaság könyvvizsgálatra kötelezett.

**A társaság könyvvizsgálója:** KÖSZ KFT.

Kamarai tagsági szám: 000969.

**Kövesdi Anita Erzsébet**, könyvvizsgáló

Kamarai tagsági szám: 004914

**2.3.1. Könyvelést végezte: PROMPT Könyvelőiroda és Könyvvizsgáló KFT.**

 **Adószáma:** 10694668-2-18

 Molnár István a társaság ügyvezetője

 Kamarai tagsági szám:002321

**2.4 Beszámoló formája és típusa**

**A beszámoló formája** egyszerűsített féléves beszámoló.

A társaság a mérleg előírt tagolását a számviteli törvény 1. sz. melléklete A mérleg előírt tagolása „A” változat szerint, az eredménykimutatását az 2. sz. melléklet szerinti „A” változat (összköltség eljárással) szerint készíti el.

**2.5 Üzleti év**

Jelen beszámoló a 2013.01.01-2013.06.30 időszakot öleli fel.

**2.6 Jelentős összegű hibák értelmezése**

A társaságnál **jelentős összegű a hiba**, ha a hiba feltárásának évében a megállapított hibák, hibahatások eredményt, saját tőkét növelő-csökkentő értékének együttes összege meghaladja az ellenőrzött üzleti év mérleg főösszegének 2 %-át, illetve ha ez meghaladja az 500 millió Ft-ot, akkor az 500 millió Ft.

**2.7 Lényeges hibák értelmezése**

**A megbízható, és valós képet lényegesen befolyásoló hibának** kell tekinteni, ha a megállapítások következtében a hiba feltárásának évét megelőző üzleti év mérlegében kimutatott saját tőke legalább 20 %-kal változik.

**2.8 Ismételt közzététel alkalmazása**

A megbízható és valós képet lényegesen befolyásoló, jelentős összegű hibák feltárása esetén a feltárás évét megelőző üzleti év beszámolóját az eredeti és a módosított adatok bemutatásával, a módosítások kiemelésével a tárgyévi beszámoló közzétételét megelőzően ismételten közzé kell tenni.

A hibák egyes üzleti évekre gyakorolt hatását ebben az esetben a tárgyévi beszámoló kiegészítő mellékletben kell kimutatni.

**2.9 Értékcsökkenési leírás elszámolása**

**Értékcsökkenési leírás módja**

Az évenként elszámolandó értékcsökkenés megtervezése- az egyedi eszköz várható használata, ebből adódó élettartama, fizikai és erkölcsi avulása, az egyéb körülmények és a tervezett maradványérték figyelembevételével-általában az eszköz bekerülési (bruttó) értékének arányában történik. Az értékcsökkenési leírás elszámolása időarányosan (lineáris leírási mórszerrel) történik.

Az 100 ezer Ft egyedi beszerzési ár alatti tárgyi eszközök értékét a társaság a használatba vételkor értékcsökkenési leírásként egy összegben elszámolja.

**Terven felüli értékcsökkenést** kötelező elszámolni akkor, ha a használatban lévő immateriális javak, tárgyi eszközök (ide nem értve a beruházást) könyv szerinti értéke a mérlegkészítés időpontjában tartósan és jelentősen magasabb, mint ezen eszközök piaci értéke. Terven felüli értékcsökkenést kell elszámolni akkor is, ha a szellemi termék, a tárgyi eszköz (ideértve a beruházást is) értéke tartósan lecsökkent, ha feleslegessé vált, hiányzik, megsemmisült, ha a vagyoni értékű jog csak korlátozottan vagy egyáltalán nem érvényesíthető, illetve ha a befejezett kísérleti fejlesztés révén megvalósuló tevékenységet korlátozzák, megszüntetik vagy az eredménytelen lesz. Abban az esetben, ha terven felüli értékcsökkenést számoltunk el egy eszközre és a későbbiekben kiderül, hogy az eszköz piaci értéke több mint a könyv szerinti nettó érték, akkor a korábban elszámolt terven felüli leírást vissza kell írni az egyéb bevétellel szemben.

Társaságunknál 2013. év I. félévében terven felüli értékcsökkenés nem került elszámolásra.

Továbbá értékvesztés, értékhelyesbítés és visszaírás nem került könyvelésre.

Amennyiben a vállalkozás tevékenységét tartósan szolgáló vagyoni értékű jog, szellemi termék, tárgyi eszköz (kivéve a beruházásokat, a beruházásra adott előlegeket), tulajdoni részesedést jelentő befektetés piaci értéke jelentősen meghaladja az adott eszköznek a visszaírás utáni könyv szerinti (bekerülési) értékét. A piaci érték és a visszaírás utáni könyv szerinti (bekerülési) érték közötti különbözet a mérlegben az eszközök között „Értékhelyesbítés”-ként, a saját tőkén belül „Értékelési tartalék”-ként kimutatható.

Amennyiben a befektetett eszköz piaci értéke jelentősen meghaladja a visszaírás utáni könyv szerinti értéket, ezen eszköz piaci értéken is felvehető. Ez esetben a bekerülési érték, illetve immateriális jószágnál, tárgyi eszköznél a terv szerinti értékcsökkenés figyelembe vételével meghatározott nettó érték és a piaci érték különbözetét az eszközök között értékhelyesbítésként, a források között – az értékhelyesbítés összegével azonos összegben – értékelési tartalékként lehet kimutatni.

Nem lehet eredményt kimutatni akkor, ha az árbevétel, a bevétel pénzügyi realizálása bizonytalan. A tárgyévi eredmény meghatározása során az értékvesztés elszámolásával, a céltartalék képzésével kell figyelembe venni az előrelátható kockázatot és feltételezhető veszteséget akkor is, ha az üzleti év mérlegének fordulónapja és a mérlegkészítés időpontja között vált ismertté. Az értékvesztéseket el kell számolni, függetlenül attól, hogy az üzleti év eredménye nyereség vagy veszteség (az óvatosság elve).

A mérlegben kimutatott eredmény meghatározásakor, a mérlegtételek körültekintően elvégzett értékelése során figyelembe kell venni minden olyan értékvesztést, amely a mérleg fordulónapján meglévő eszközöket érinti, a mérlegkészítés napjáig ismertté vált.

Amennyiben a leírások miatt az eszközök könyv szerinti értéke alacsonyabb ezen eszközök eredeti bekerülési értékénél és az alacsonyabb értéken való értékelés okai már nem, illetve csak részben állnak fenn, a leírásokat meg kell szüntetni, – a megbízható és valós összkép érdekében – az eszközt piaci értékére, legfeljebb a nyilvántartásba vételkor megállapított bekerülési értékére, az egyéb bevételekkel szemben vissza kell értékelni (visszaírás).

Amennyiben az üzleti év mérlegforduló napján az egyedi eszköz piaci értéke jelentősen meghaladja a könyv szerinti értékét, akkor a különbözet összegével csökkenteni kell az elszámolt értékvesztés összegét és az egyéb bevételekkel szemben növelni kell az adott eszköz könyv szerinti értékét*.*

A különbözettel a könyv szerinti értéket az adott eszköznyilvántartásba vételekor számításba vett értékéig kell növelni (visszaírás összege). A visszaírás összege nem lehet több mint a korábban értékvesztésként elszámolt összeg.

A SZT törvényi előírásaitól eltérés nem merült fel.

MÉRLEGHEZ KAPCSOLÓDÓ KIEGÉSZITÉSEK

I. ESZKÖZÖK ÉRTÉKELÉSE

1. **Befektetett eszközök**

A társaságnál a befektetett eszközök nyilvántartása, és értékelése a számviteli törvénynek megfelelően - a terv szerinti amortizációval csökkentett tényleges beszerzési értéken – nettó értéken történik.

Az értékcsökkenés elszámolása a bruttó érték után terv szerinti értékcsökkenéssel, lineáris módszer alkalmazásával történik a számviteli politikában leírtaknak megfelelően havonta.

A 200-e.Ft. alatti eszközöket 50 %-os leírási kulccsal 2 év alatt számoljuk el.

A 100-e.Ft. értékhatár alatti eszközök, amelyeknek az elhasználódási ideje egy évnél hosszabb, a használatbavételkor egy összegben értékcsökkenésként leírásra kerülnek.

|  |  |  |  |
| --- | --- | --- | --- |
| **Eszközök változása** | **2012. év 12.31.** | **2013.év 06.30.** | **változás** |
| **ezer Ft** | **%** | **ezer Ft** | **%** | **ezer Ft** | **%** |
| A. | Befektetett eszközök  | 1 191 | 7,85% |  1 104  | 5,85% | - 87  | -7,30% |
| D. | Saját tőke  | 929 | 6,13% |  2 701  | 14,30% |  1 772  | 190,74% |
| I. | Jegyzett tőke | 500 | 3,30% |  500  | 2,65% |  -  | 0,00% |
| IV. | Eredménytartalék | - 21 969 | - | - 21 540  | - |  429  | - |
| VII. | Mérleg szerinti eredmény | 429 | 2,83% |  1 772  | 9,38% |  1 343  | 313,05% |
| E. | Céltartalékok | - | - |  -  | - |  -  | - |
| F. | Kötelezettségek  | 11 643 | 76,77% |  13 331  | 70,59% |  1 688  | 14,50% |
| II. | Rövid lejáratú kötelezettségek | 11 643 | 76,77% |  13 331  | 70,59% |  1 688  | 14,50% |
| G. | Passzív időbeli elhatárolások | 2 594 | 17,10% |  2 852  | 15,10% |  258  | 9,95% |
| **FORRÁSOK ÖSSZESEN**  | **15 166** | **100,00%** |  **18 884**  | **100,00%** |  **3 718**  | **24,52%** |

1. **Forgóeszközök**

**2.1 Készletek**

A Társaság készletekkel nem rendelkezik.

**2.2 Követelések**

**A követelések alakulása: e. Ft.**

**Megnevezés 2012.év 12. 31. 2013. év 06.30.**

Követelések árusz-ból és szolg-ból(vevők) 0 0

Egyéb követelés 992 71

**Összesen: 992 71**

**Megnevezés** **2012. év 12. 31. 2013. év 06.30.**

Pénztár 4 30

Bankbetétek 12.334 17.657

Összesen: 14.567 17.687

A pénzeszközök a tényleges értéken kerülnek vezetésre, és az értékelésük a számviteli törvény alapján a mérleg fordulónapján meglévő tényleges értéken történik.

1. **Aktív időbeli elhatárolások**

  **e. Ft.**

|  |  |
| --- | --- |
| Bevételek aktív időbeli elhatárolása | 0 |
| Költségek aktív időbeli elhatárolása | 22 |
| Halasztott ráfordítások | 0 |
| **Összesen:** | **22** |

A 22.000-Ft. összegű aktív időbeli elhatárolás az ingatlanra kötött vagyon biztosítás időarányos részét tartalmazza.

I. FORRÁSOK ÉRTÉKELÉSE

1. **Saját tőke**

 Saját tőke alakulása e. Ft.

|  |  |  |
| --- | --- | --- |
| **Megnevezés** | **2012. év 12. 31.** | **2013.év 06.30.** |
| Jegyzett tőke | 500 | 500 |
| Tőketartalék | 0 | 0 |
| Eredménytartalék | -21.969 | -21.540 |
| Lekötött tartalék | 21.969 | 21.969 |
| Mérleg szerinti eredmény | 429 | 1772 |
| **Saját tőke** | **929** | **2701** |

A saját tőke könyv szerinti értéken került értékelésre.

1. **Kötelezettségek**

A társaság kötelezettségei között nem szerepelnek hátrasorolt kötelezettségek.

A hosszú lejáratú kötelezettségek értéke **0 Ft.**

|  |  |  |
| --- | --- | --- |
| **Megnevezés** | **2012. 12. 31.** | **2013.06.30.** |
|  - Kötelezettségek áruszállításból |  **727** |  **12**  |
| - Vevőktől kapott előleg | **0** |  **0** |
|  - Egyéb rövid lej. kötelezettségek |  **10.916** |  **13.319**  |
|  rövidlejáratú hitel | 0 |  0 |
|  adófizetési kötelezettség | 885 |  3.288  |
|  dolgozókkal szembeni köt. | 0 |  |
|  alapítókkal szembeni köt. | 10.031 |  10.031 |
|  egyéb kötelezettségek | 0 |  0 |
| **Összesen** | **11.643** |  **13.331** |

**A rövidlejáratú kötelezettségek alakulása e. Ft.**

Az egyéb rövidlejáratú kötelezettségek között a könyvvizsgálónak fizetendő kötelezettség a június havi munkabér utáni adófizetési kötelezettségek, iparűzési adó fizetési kötelezettség, valamint az alapítótól kapott tagi kölcsön összege szerepel.

A kötelezettségek a ténylegesen számlázott és elismert értékben kerültek nyilvántartásba és értékelésre.

A kötelezettségek között lejárt tartozás nincs.

1. **Passzív időbeli elhatárolások**

Költségek, ráfordítások passzív időbeli elhatárolása

Ezen a mérlegsoron a 2013.I. félévében felmerült, de 2013.év július hónapban számlázott költségeket, és az alapítótól kapott tagi kölcsön után fizetendő kamatok /2010-2013.év június 30-ka közötti időszakra számított/ összegét mutattuk ki.

 e. Ft.

Költségek passzív időbeli elhatárolása 2.852

Bevételek passzív időbeli elhatárolása 0

 **Költségek és ráfordítások passzív időbeli elhatárolása**: **2.852**

**Mérleg eszközök és források egyező összege 18.884-e. Ft.**

E R E D M É N Y K I M U T A T Á S H O Z

 K A P C S O L Ó D Ó K I E G É S Z Í T É S E K

 A társaság az eredménykimutatását a könyvvezetése során az 5. Költségnem, a 8. Egyéb ráfordítások, és a 9. Értékesítés árbevétele és egyéb bevételek számlaosztályok számlái alapján állapítja meg összköltség eljárással.

1. **Eredmény összetételének alakulása**

|  |  |  |  |  |
| --- | --- | --- | --- | --- |
|   | **Eredmény kimutatás tételei** | **2012.év 12.31** | **2013.év 06.30** | **Változás** |
|   |   |   |   | ezer Ft | % |
| I. | Értékesítés nettó árbevétele |  21 934  |  6 386  | - 15 548  | -70,89% |
| II. | Aktivált saját teljesítmények értéke |  -  |  -  |  -  | - |
| III. | Egyéb bevételek |  92  |  21 368  |  21 276  |  |
| IV. | Anyagjellegű ráfordítások |  7 624  |  10 335  |  2 711  | 35,56% |
| V. | Személyi jellegű ráfordítások |  29 110  |  15 264  | - 13 846  | -47,56% |
| VI. | Értékcsökkenési leírás |  192  |  148  | - 44  | -22,92% |
| VII. | Egyéb ráfordítások |  444  |  -  | - 444  | -100,00% |
| A. | ÜZEMI (ÜZLETI) TEVÉKENYSÉG EREDMÉNYE  | - 15 344  |  2 007  |  17 351  | - |
| VIII. | Pénzügyi műveletek bevételei |  281  |  15  | - 266  | -94,66% |
| IX. | Pénzügyi műveletek ráfordításai |  1 095  |  250  | - 845  | -77,17% |
| B. | PÉNZÜGYI MŰVELETEK EREDMÉNYE (VIII.-IX.) | - 814  | - 235  |  579  | - |
| C. | SZOKÁSOS VÁLLALKOZÁSI EREDMÉNY (+-A.+-B.) | - 16 158  |  1 772  |  17 930  | - |
| X. | Rendkívüli bevételek |  16 742  |  -  | - 16 742  | -100,00% |
| XI. | Rendkívüli ráfordítások |  -  |  -  |  -  | - |
| D. | RENDKÍVÜLI EREDMÉNY (X.-XI.) |  16 742  |  -  | - 16 742  | -100,00% |
| E. | ADÓZÁS ELŐTTI EREDMÉNY (+-C.+-D.) |  584  |  1 772  |  1 188  | 203,42% |
| XII. | Adófizetési kötelezettség |  155  |  -  | - 155  | -100,00% |
| F. | ADÓZOTT EREDMÉNY (+-E.-XII.) |  429  |  1 772  |  1 343  | 313,05% |
| G. | MÉRLEG SZERINTI EREDMÉNY |  **429**  |  **1 772**  |  **1 343**  | **313,05%** |

1. **A felmerült költségek és ráfordítások részletezése**

 **e. Ft.**

|  |  |
| --- | --- |
| **Megnevezés** | **2013.06.30.** |
| Anyagköltségek | 521 |
| Igénybe vett szolgáltatások | 706 |
| Egyéb szolgáltatások | 198 |
| Bérköltség  | 11 874 |
| Személyi jellegű egyéb kifizetések | 203 |
| Bérjárulékok | 3 188 |
| Értékcsökkenési leírás | 148 |
| **Költség nemek összesen:** | **16 838** |
|  |  |
| Anyagjellegű ráfordítások | 8 909 |
| Pénzügyi műveletek ráfordításai | 250 |
| **Ráfordítások összesen:** | **9 159** |
|  |  |
| **Költségek és ráfordítások összesen:** | **25 997** |

1. **Az adózás előtti, adózott eredmény kimutatása**

 Az adózás előtti eredmény alakulását a következő kimutatás szemlélteti.

|  |  |  |
| --- | --- | --- |
| **Megnevezés** | **2012.12.31.****e. Ft.** | **2013.06.30.****e. Ft.** |
| Üzemi (üzleti) tevékenység eredménye  | -15 344 | 2 007 |
| Pénzügyi műveletek eredménye  | -814 | -235 |
| Szokásos vállalkozási eredmény  | -16 158 | 1 772 |
| Rendkívüli eredmény  | 16 742 | 0 |
| Adózás előtti eredmény | 584 | 1 772 |
| Adózott eredmény | 429 | 1 772 |

A pénzügyi műveletek eredménye a bankban kapott kamat és kapott tagi kölcsön után fizetendő kamat eredményét tartalmazza.

A Savaria Városfejlesztési Nonprofit KFT Felügyelő Bizottsága a társaság 2013. I félévi Mérleg beszámolóját elfogadta, és a Közgyűlésnek jóváhagyásra javasolta.

 2013. I.félévi eredményből osztalék kifizetésére nem került sor.

|  |
| --- |
| **A kiegészítő melléklet általános elemzési mutatói****2013.01.01 - 2013.06.30. évben** |
| Sorszám | **Megnevezés, a mutató kiszámítása** | **2012.12.31 %** | **2013.06.30 %** | **Index****%** |
|
| 1. | Saját tőke aránya | Saját tőke | 6,1% | 14,3% | 233,5% |
| Összes forrás |
| 2. | Saját tőke növekedés aránya | Saját tőke | 185,8% | 540,2% | 290,7% |
| Jegyzett tőke |
| 3. | Saját tőke és a befektetett tőke aránya | Saját tőke | 78,0% | 244,7% | 313,7% |
| Befektett eszközök |
| 4. | Idegen tőke aránya az összes forráshoz | Kölcsönvett tőke | 76,8% | 70,6% | 92,0% |
| Összes forrás |
| 5. | Likvidítás mutató | Likvíd aktívák | 1,14 | 1,33 | 116,3% |
| Likvíd passzívák |
| 6. | Tárgyi eszközök aránya | Tárgyi eszköz | 7,9% | 5,8% | 74,4% |
| Összes eszköz |
| 7. | Forgóeszközök aránya | Forgóeszközök | 87,9% | 94,0% | 107,0% |
| Összes eszköz |
| 8. | Források aránya | Kötelezettségek | 1253,3% | 493,6% | 39,4% |
| Saját tőke |
| 9. | Árbevétel arányos nyereség | Üzleti eredmény | - | 31,4% | - |
| Nettó árbevétel |
| 10. | Eszközarányos jövedelmezőség | Adózás előtti eredmény | 3,9% | 9,4% | 243,7% |
| Összes eszköz értéke |
| 11. | Vagyonarányos jövedelmezőség | Adózás előtti eredmény | 62,9% | 65,6% | 104,4% |
| Saját tőke |
| 12. | Tőke arányos nyereség | Adózott nyereség | 85,8% | 354,4% | 413,1% |
| Jegyzett tőke |
| 13. | Tárgyi eszközök használhatósági foka | Tárgyi eszköz nettó értéke | - | - | - |
| Tárgyi eszköz bruttó értéke |

TÁJÉKOZTATÓ ADATOK

1. **A tárgyévben foglalkoztatott munkavállalók átlagos statisztikai létszáma, bérköltsége, és a személyi jellegű egyéb kifizetések**

 Átlagos statisztikai állományi létszám (fő)

|  |  |  |
| --- | --- | --- |
| **Megnevezés** | **2012.12. 31.** | **2013.06.30.** |
| Teljes munkaidőben foglalkozatott  | 5 | 5 |
|  - fizikai | 0 | 0 |
|  - szellemi | 5 | 5 |
| Részmunkaidős | 0 | 0 |
| Nyugdíjas | 0 | 0 |
| **Összesen:** | **5** | **5** |
| Bérköltség:  |   |  e.Ft. |
| **Megnevezés** | **2012.12.31** | **2013.06.30.** |
| Teljes munkaidőben foglalkozatott  | 21 669 | 11 874 |
|  - fizikai | 0 | 0 |
|  - szellemi | 21 669 | 11 874 |
| Részmunkaidős | 0 | 0 |
| Nyugdíjas | 0 | 0 |
| **Összesen:** | **21 669** | **11 874** |

 Személyi jellegű egyéb kifizetések 2013. 06.30-ig e. Ft.

|  |  |
| --- | --- |
| **Megnevezés** |  **Foglalkozta-tottak részére kifizetett** |
| Belföldi kiküldetés | 138 |
| Egyéb személyi jellegű ráfordítás | 65 |
| **Összesen:** | **203** |

1. **Veszélyes hulladékok, környezetre káros anyagok bemutatása**

A Társaság környezetre káros tevékenységet nem folytat, így környezetvédelemmel kapcsolatos eszközei és kiadásai nincsenek.

.

1. **Kutatás és kísérleti fejlesztés tárgyévi költségei**

A társaságnak 2013. félévében kutatás és kísérleti fejlesztéssel kapcsolatos költségei nem merültek fel.

1. **Egyéb információk**

A kiegészítő melléklet a Számviteli törvénynek és egyéb jogszabályoknak megfelelően, a számviteli alapelveket figyelembe véve, a mérleggel és eredmény kimutatással szoros összhangban készült, és a társaság valós vagyoni helyzetét tükrözi.

Szombathely, 2013. szeptember 02.

 ………………………

 Benkő János

 ügyvezető